Lampe se je ukvarjal tudi s politiko, bil je poslanec dolenjskih kmečkih občin v deželnem zboru. Prizadeval si je za gospodarsko osamosvajanje Kranjske in bil glavni gospodarstvenik v deželnem odboru. Med prvo svetovno vojno je bil član prehranjevalnega urada na Dunaju; preprečil je, da bi se vojaki soške fronte preskrbovali le iz Kranjske, ter tako rešil živinski stalež pred uničenjem. Zaslužen je za zgraditev HE Završnica (1914) in za ustanovitev "Kranjskih deželnih elektrarn".